
Për shpronësimin për interes publik të pasurive të paluajtshme, të cilat preken nga ndërtimi i varrezave publike në Bashkinë e Poliçanit

Në mbështetje të nenit 100 të Kushtetutës dhe të neneve 5 pika 1, 20 dhe 21 të ligjit nr.8561, datë 22.12.1999 "Për shpronësimet dhe marrjen në përdorim të përkohshëm të pasurisë  pronë private për interes publik", me propozimin e Ministrit të Punëve Publike dhe Turizmit, Këshilli i Ministrave

V E N D O S I:

1.Shpronësimin për interes publik të pasurisë së paluajtshme të pronarëve që preken nga ndërtimi i varrezave publike në Bashkinë e Poliçanit.
2. Shpronësimi të bëhet në favor të Bashkisë së Poliçanit.
3. Pronarët e pasurive të paluajtshme që shpronësohen të kompensohen në vlerë të plotë, sipas listës që i bashkëlidhet këtij vendimi, për sipërfaqen prej 2160 m2 tokë arë, në shumën  e përgjithshme prej 1 188 000 (një milion e njëqind e tetëdhjetë e tetë mijë) lekësh.
4. Ky fond të përballohet nga fondet e programit të investimeve publike, zëri "Investime për shpronësime", miratuar për Ministrinë e Punëve Publike dhe Turizmit.
5. Shpenzimet për realizimin e procedurave të shpronësimit dhe kompensimit të jenë në ngarkim të Bashkisë së Poliçanit, kërkuesit për shpronësim, në shumën 138 000 (njëqind e tridhjet e tetë), lekë.
6. Shpronësimi të fillojë dhe të përfundojë në periudhën 10 deri më 30 nëntor 2001.
7. Pagesa e pronarëve të shpronësuar të kryhet nga Bashkia e Poliçanit.
8. Ngarkohen Ministria e Punëve Publike dhe Turizmit dhe Prefektura e Qarkut të Beratit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Ilir Meta



Lista emërore e pronarëve që do të shpronsëohen për zgjerimin e varrezave publike Bashkia Poliçan

	Nr
	Emri, atësia, mbiemri
	Sipërfaqja
m2
	Çmimi
lek/m2
	Vlera në
lekë

	1
	Xhaferr Kasem Daja
	1080
	550
	594 000

	2
	Zerdeli Kasem Kreku
	1080
	550
	594 000

	
	Shuma
	2160
	
	1 188 000




